Голяма драма в отношенията между Евгени Минчев и Ники Кънчев - Любопитно - Новини за начин на живот, стил, диети, мода | ФАКТИ.БГ
разпра-
сърдит-
Пиарът показа еднозначно, че е обиден на водещия на Биг Брадър
Публикувана: 16 Януари, 2019 17:15
42 КОМЕНТАРА | ВИДЯНА 15361
Лорд Евгени Минчев нанесе тежък удар на водещия на "ВИП Брадър" Ники Кънчев. Ексцентричният пиар получи престижна статуетка на тържествена церемония в столичен клуб. Именно там той демонстрира видима неприязън към тв водещия, пише "БЛИЦ".
Във вторник (15 януари), за втора поредна година, бяха раздадени The 1 Lifestyle Awards, като статуетки грабнаха много от т.нар. родни звезди.
Един от тях беше Лорд Минчев, който побърза да се похвали с наградата и на личната си страница във Facebook след събитието:
След като каза няколко думи на сцената и се върна обратно в публиката, към него се насочи Ники Кънчев, за да го поздрави. Начинът, по който Лордът отвърна обаче, бе шокиращ. Минчев извърна поглед, наведе глава и я поклати, за да покаже на водещия от Нова тв, че не желае да разговарят.
Кънчев видимо се смути от реакцията на миналогодишния коментатор в лайф епизодите на риалитито. Минута по-късно му се наложи да се качи на сцената, за да получи признание за работата си. Той се опита да замаже ситуацията като вметна в речта си: "Евгени май нещо ми е сърдит", но някои от гостите продължиха да шушукат за станалото.
Поведението на Минчев отговори на въпроса защо в последния сезон на "ВИП Брадър" той така и не се появи. Въпреки ексцентричните му и винаги интересни коментари, пиарът вече не се изявява в шоуто, а причината за това се оказа разпрата. Дали разколът е само в отношенията му с Ники Кънчев, или като цяло с Нова телевизия, не е ясно.
След кратка реч Кънчев зае мястото си на отреденото му сепаре. Той продължите да се забавлява заедно с колегите си от медията — Гала и половинката й Стефан, Гери Малкоданска и съпругът й, Папи Ханс, Джуди Халваджиян и Зейнеб. Всички те взеха по една статуетка, а час по-късно, след много снимки и видеа, напуснаха заведението.
Събитието бе уважено от още много известни лица, сред които Гери Дончева, Тони Стораро и двамата му синове Емрах и Фики, Софи Маринова, Гринго и Лоренцо, Емилия, Алисия, Гери-Никол, Ивайло Колев, Тита, Криско, СкандаУ, Биляна Лазарова, Валентин Кулагин, Златка Димитрова, певицата Мария, Джино Бианкалана, Татяна и още много други.